แพทย์สั่งยา: 1.Prednisolone 5 mg.3เวลาหลังอาหาร 10 วัน 2.Cetirizine 10 mg ก่อนนอน 10 วัน 3.Loratadine 10 mg ก่อนนอน 10 วัน ถามว่า..ควรคงกินยาต่อเนื่องแม้นว่าอาการแพ้ลดน้อยลงหลังกินยาหนึ่งวัน? Noted sited effects #1 มีผลต่อไตอย่างไร
สวัสดีค่ะ อาการภูมิแพ้อาจทำให้มีคัดจมูก น้ำมูกไหล หรือมีอาการผื่นคันตามตัว โดยยาที่แพทย์จ่ายนั้นมีทั้งยาสเตียรอยด์ซึ่งมักใช้ในภูมิแพ้ระยะเฉียบพลันที่มีอาการแพ้มากๆ กินเป็นระยะเวลาสั้นๆประมาณ 7-10 วัน ส่วนยาอีกสองตัวนั้นเป็นยาแก้แพ้กลุ่มต้านฮิสตามีนเพื่อลดอาการคัดจมูก น้ำมูก หรืออาการคันหากแพทย์ให้ยาสเตียรอยด์ร่วมด้วย แสดงว่าน่าจะมีอาการมากพอสมควร ยังไม่ควรหยุดยาเองทันที ควรรับประทานยาตามที่แพทย์จ่ายให้ครบ 10 วันและกลับไปติดตามอาการตามนัด ผลข้างเคียงต่อไตของยาเหล่านี้มีน้อยมากๆ อีกทั้งใช้ในระยะสั้น หากไม่มีโรคไตเสื่อมอยู่เดิม แทบจะไม่มีอันตรายค่ะ